NaiveNeuron/SloPal huggingface dataset:
Zmajkovičová, Renáta, podpredsedníčka NR SR (2014-02-07):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Uzatváram možnosť prihlásiť sa do rozpravy ústne. A chcem sa ešte spýtať a vyhlasujem aj rozpravu za skončenú. Ešte sa chcem spýtať, pán navrhovateľ, ešte chcete záverečné slovo? Pán spravodajca, tiež nie. Prerušujem rokovanie o tomto bode programu. Teraz nasleduje prvé čítanie o návrhu poslanca Petra Osuského na vydanie zákona, ktorým sa mení a dopĺňa zákon č. 40/1993 Z. z. o štátnom občianstve Slovenskej republiky v znení neskorších predpisov a o zmene a doplnení niektorých zákonov. Návrh zákona je uverejnený ako tlač 841. Návrh na jeho pridelenie na prerokovanie výborom je v rozhodnutí č. 840. Dávam slovo poslancovi Petrovi Osuskému, aby návrh zákona uviedol. Máte slovo, pán poslanec. (Rokovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene a doplnení niektorých zákonov , tlač 841.)
Mezenská, Helena, poslankyňa NR SR (2015-05-06):
... do roku 2016, do júna roku 2016. Verím, že z úrovne verejnoprávnych médií bude vyvinutá iniciatíva, aby sa naozaj o tejto možnosti dozvedelo čo najviac občanov v rámci mojich informačných možností, mediálnych možností, budem o tom občanov informovať aj ja. Touto cestou by som chcela vyzvať... Ja asi, pani predsedajúca, dokončím tento môj výstup po hlasovaní, lebo aj tak budem chcieť prečítať ešte pozmeňujúci návrh, takže...
P. Hrušovský, predseda NR SR: (2003-09-24):
(Hlasovanie.) Prítomných je 119 poslancov, za 100, proti 9, zdržalo sa 10. Návrh sme schválili. Prosím, ďalší návrh.
A. Belousovová, podpredsedníčka NR SR: (2008-06-18):
Nech sa páči, pán poslanec, máte slovo.
Blaha, Ľuboš, podpredseda NR SR (2024-01-17):
Pán poslanec Július Jakab.
Glváč, Martin, podpredseda NR SR (2016-10-14):
Pani poslankyňa Verešová.
Grendel, Gábor, podpredseda NR SR (2022-11-10):
Ďalšia otázka je od pána poslanca Jozefa Pročka adresovaná ministrovi pôdohospodárstva a rozvoja vidieka Slovenskej republiky a znie: „Pán minister, ako je možné, že Pôdohospodárska platobná agentúra vypláca, a na základe čoho, za kontrolu varroázy približne 300-tisíc eur ročne aj napriek tomu, že je upozorňované na podvod, kedy sa kontroly nevykonávajú a robia sa len administratívne bez akýchkoľvek údajov o varroáze, kedy nie je žiadna metodika ani žiadne štatistiky?“
Danko, Andrej, predseda NR SR (2017-03-22):
Ďakujem, pani poslankyňa. Pani poslankyňa Shahzad Silvia. Skôr než dôjde k technickému zapojeniu, ja ešte raz dôrazne poprosím v sále poslancov, aby nepoužívali vulgárne slová a neurážali sa vzájomne, pretože to nevedie k ničomu inému, len k prejavu emócií. A naozaj opakovane najmä vás, pán poslanec. A môžte sa smiať, usmievať, ale toto nie je cirkus. Nech sa páči, pani poslankyňa Shahzad.
Hrnčiar, Andrej, podpredseda NR SR (2018-12-06):
Ďakujem. Vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Pristúpime k prvému čítaniu o návrhu poslancov Irén Sárközy, Bélu Bugára, Tibora Bastrnáka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov. Návrh zákona má parlamentnú tlač 1236. Návrh na jeho pridelenie na prerokovanie výborom je v rozhodnutí č. 1286. Dávam slovo poslankyni Irén Sárközy, aby návrh zákona uviedla. (Rokovanie o návrhu poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov , tlač 1236.)
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 142 prítomných, 62 za, 79 proti, 1 nehlasoval. Návrh sme neschválili.
Hrnčiar, Andrej, podpredseda NR SR (2018-01-30):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Pčolinský.
Glváč, Martin, podpredseda NR SR (2017-04-04):
Pani poslankyňa Jurinová.
Bugár, Béla, podpredseda NR SR (2018-09-17):
Pán poslanec Mazurek.
P. Paška, predseda NR SR: (2008-11-25):
(Hlasovanie.) 134 prítomných, 131 za, 1 proti, 2 sa zdržali. Máme súhlas. Ideme ďalej, pani spravodajkyňa.
V. Veteška, doterajší podpredseda NR SR: (2006-07-04):
(Slávnostný akt skladania sľubu poslancov.)
Markovič, Peter, poslanec NR SR (2011-07-07):
Ďakujem pekne. Ja chcem vystúpiť aj v rozprave, ale nedá mi nezareagovať, pretože slová, hlavne slovník, ktorý používal pán poslanec Raši, ma trošku vydesil, lebo hovoriť o zákone, o smrti, o tom, že niekto tu chce zamedziť liečbe, ako to, pri všetkej úcte, ste lekár, pán poslanec, nemôžete myslieť vážne. To nemôže myslieť vážne nikto. A to by nikto ani zo súčasnej vládnej koalície neadresoval ani na vašu adresu. A nikdy to ani neadresoval. To sa mi zdá nekorektné a hlavne sa mi to nezdá faktografické a už vôbec nie k diskusii. Dá sa reagovať na veľa vecí, ale k tomu rozšíreniu indikácie. Pán poslanec, vy by ste mali vedieť ako bývalý minister, že pokiaľ sa rozšíri indikácia, na ktorú je urobená farmakologická štúdia na dopady jednotlivých liekov, cien a úhrad, tak pokiaľ sa rozšíri tento kôš indikácie, tak sa rozšíri aj množstvo pacientov, ktorým tento liek môže byť vydaný na tú konkrétnu inú indikáciu, a tým pádom to má úplne iné dopady na doplatky a úplne iné dopady teda aj na verejné zdravotné poistenie. A to by ste mali vedieť. Ja sa necítim expert v liekoch, ale toto sa mi zdá pomerne jasné. Takže práve preto je tu toto opatrenie. A pri všetkej úcte, pán poslanec, tieto argumenty, ktoré ste tu dnes v rozprave použili, sú argumenty farmafiriem. A všetci sme si ich na stretnutiach so zástupcami farmaceutických firiem vypočuli a vy ste ich dnes predniesli v pléne.
Štarchoň, Peter, poslanec NR SR (2016-03-23):
Sľubujem. (Potlesk.)
Figeľ, Ján, podpredseda NR SR (2013-05-23):
Ďakujem aj ja. Ďalším do rozpravy prihláseným je Mikuláš Huba. Nech sa páči.
A. Belousovová, podpredsedníčka NR SR: (2008-11-06):
Nech sa páči, pán poslanec, máte slovo.
Hrnčiar, Andrej, podpredseda NR SR (2017-05-10):
Pán poslanec Antal.
M. Hort, podpredseda NR SR: (2008-02-14):
Poprosím teraz o pokoj s tým, že pán spravodajca bol posledný prihlásený do rozpravy. S faktickými poznámkami nie je nikto prihlásený. Ukončím rozpravu k tomuto. Pýtam sa, pán navrhovateľ, chcete využiť právo záverečného slova. Nie. Pán spravodajca, zrejme áno, nech sa páči.
Jurík, Beáta, poslankyňa NR SR (2024-01-23):
Ďakujem za slovo. Peter, ty si opäť veľmi jasne pomenoval tie dôvody, ktoré vlastne v tom odôvodnení nesedia a, naopak, že ktoré sú tie skutočné dôvody, pre ktoré tu aj my dnes sedíme a pre ktoré sa vláda snaží pretlačiť tento promafiánsky balík, ako ho nazývame. A hovoril si aj o tom, že ako nás k zastaveniu tohto skráteného legislatívneho konania vyzývajú aj európske orgány, a hovorili sme o tom teda už možno desiatky hodín, Európska komisia, Európska prokuratúra, Európsky parlament. A ja skutočne nechápem, ako si môže niekto myslieť, že všetky tieto orgány Európskej únie sú zmanipulované pár opozičnými europoslancami a že vlastne všetci sa mýlia, len naša vláda je lietadlo. Akože skutočne to už nechápem. A ja si myslím, že ak sa my skutočne mýlime, čo je teda možné v nejakom tom paralelnom svete, tak okej, však nám to povedzte, ale nie na sociálnych sieťach, nie na tlačovkách, povedzte nám to tu v pléne, diskutujme o tom riadne a diskutujte taktiež aj s Európskou úniou, pretože tá vás k tomu vyzýva. A ja teda ako človek, ktorý trochu chápe fungovanie Európskej únie a obzvlášť som sa dlhé roky venovala ochrane finančných záujmov Európskej únie, tak chápem, prečo je Európska únia znepokojená. A je tu ten risk, že prídeme o eurofondy, ale nie kvôli opozičným europoslancom, ale kvôli tomuto zákonu, kvôli jeho obsahu aj kvôli jeho forme, kvôli tomu, ako je prijímaný touto vládou, a síce pretláčaný. A v skutočnosti jediný, kto tu ohrozuje čerpanie eurofondov, je vláda. Štvrtá vláda Roberta Fica môže obrať zdravotníctvo, školstvo, dopravu, ale aj ten cestovný ruch a ďalšie dôležité oblasti pre ľudí o milióny až miliardy eurofondov. A včera to úplne presne pomenovala aj eurokomisárka Věra Jourová, ale k tomu sa ešte... (Prerušenie vystúpenia časomerom.)
Jurinová, Erika, podpredsedníčka NR SR (2015-02-10):
Ďakujem, pán minister. Pán spravodajca, chcete zaujať stanovisko? Nie. Prerušujem rokovanie o tomto bode programu a, vážené kolegyne, kolegovia, vzhľadom k tomu, že sa priblížila 19.00 hodina dovolím si ukončiť dnešné rokovanie 46. schôdze. Stretneme sa zajtra ráno o deviatej, kedy budeme pokračovať prvým čítaním návrhu poslanca Miroslava Kadúca na vydanie ústavného zákona, ktorým sa mení a dopĺňa Ústava Slovenskej republiky. Pekný večer vám prajem. (Prerušenie rokovania o 18.58 hodine.)
P. Hrušovský, podpredseda NR SR: (2002-01-30):
Pán poslanec Klemens. J. Klemens, poslanec: Ďakujem za možnosť vystúpenia. Vážený pán predsedajúci, vážené kolegyne a kolegovia, vo svojom vystúpení budem veľmi stručný. V prvom rade žiadam, aby bod číslo 5 zo spoločnej správy bol vyňatý na samostatné hlasovanie s návrhom schváliť. Po druhé, predkladám pozmeňujúci návrh k návrhu Výboru Národnej rady Slovenskej republiky pre pôdohospodárstvo na vydanie zákona, ktorým sa mení zákon č. 239/2001 o spotrebnej dani z minerálnych olejov. Pozmeňujúci návrh sa týka čl. I bodu 2 a znie: „v § 8 ods. 1 písm. b) strojom určeným výlučne na práce v poľnohospodárskej a lesnej výrobe, vykonávanej v rámci podnikania.“ Moje zdôvodnenie. Vylúčením manipulačnej a nakladacej techniky včítane nákladnej dopravy sa zo spotrebnej motorovej nafty v rezorte vylučuje cca 25 % z celkovej spotreby. V poľnohospodárstve Slovenskej republiky sa na rozdiel od krajín Európskej únie na 70 % používa technika tzv. „rady agro“, to jest technika na podvozkoch nákladných automobilov. A práve o túto techniku v predkladanom návrhu zákona Výboru Národnej rady Slovenskej republiky pre pôdohospodárstvo i v mojom pozmeňujúcom návrhu ide. Preto v záujme pôdohospodárskej praxe prosím o jeho podporu. Ďakujem za pozornosť.
Galko, Ľubomír, poslanec NR SR (2015-06-26):
Ďakujem pekne. Vážená pani predsedajúca, vážený pán minister, kolegyne, kolegovia, len veľmi krátko, čo som si tu rýchlo napísal. Poslanci za stranu SaS podporia tento návrh pristúpeniu k Dohovoru o kazetovej munícii a ja som tiež rád, že to máme v parlamente, lebo toto je veľmi dlhodobo pripravovaný medzinárodný dohovor a chcem doplniť, lebo to tu nezaznelo, že áno, na výbore sme to podporili takmer všetci, ale zaznela tam jedna výhrada, s ktorou sa ja nestotožňujem a vysvetlím ju. A síce, že medzi tým množstvom takmer stovky krajín nie sú žiadne veľmoci. To je pravda, je to, žiaľ, fakt, lebo tam to nie je také jednoduché. Ťažko očakávať, že by napríklad Spojené štáty americké jednostranne pristúpili k tomuto dohovoru bez toho, aby k nemu pristúpilo Rusko. Alebo naopak. A práve tento dohovor, keď už prakticky na 94, alebo koľko, temer stovka krajín pristúpi k tomuto dohovoru, tak práve tam je predpoklad toho, že sa vytvorí diplomatický tlak na tieto veľmoci, aby začali spolu rokovať a aby s postupom času sa pridali aj oni. Takže toto je vysvetlenie možno aj na nejaké otázky, ktoré by mohli vzniknúť, lebo u nás na výbore sa o tomto rozprávalo a zopakujem na záver ešte jedenkrát, že hodnotíme pozitívne tento krok a podporíme ho. Ďakujem pekne.
Ďuriš Nicholsonová, Lucia, podpredsedníčka NR SR (2018-10-19):
Pán poslanec Baránik.
Matovič, Igor, poslanec NR SR (2014-12-03):
Pán podpredseda Číž, trošku ste mi, nehnevajte sa, ale pripomenuli takého vladára spred pár sto rokmi, ktorý, budem tak parafrázovať vaše slová, keď ste hovorili o tom, že vlastne si nevšímame, ako sa Slovensku ekonomicky darí a prekrývame to takýmito informáciami, tak ste mi pripadali jak taký vladár, ktorý sedí za veľkým stolom plným pečených husí s mastnou pusou a ktorý odlamuje jedno stehno za druhým a dole oknom potom kričí tým poddaným, že čo sa vy tu sťažujete, však nám sa dobre darí. Áno, nám veličenstvu sa dobre darí. Ale 500-tisíc ľudí na Slovensku nemá prácu. 150 z toho muselo zdrhnúť do zahraničia, lebo jednoducho boli zúfalí. Ste ich vyhnali zo Slovenska a ich matky a otcovia tu zostali osamotení a možno sa dožijú toho, že raz za rok za nimi prídu vnúčatá niekde z Ameriky, z Austrálie, z Anglicka, prídu ich pozrieť, ako sa tu na Slovensku im darí. Títo rodičia ich vychovávali preto, aby tie deti sa o nich starali. Vy ste ich zo Slovenska vyhnali. Tristopäťdesiat ďalších, 350-tisíc ďalších ľudí na Slovensku nemá prácu a vy sa nehanbíte hovoriť niečo o tom, že jak sa tu dobre ľuďom darí? Predložili sme návrh, aby ste konečne podvodníkom klepli po prstoch. Vy ste z toho spravili čisto iba divadelnú kulisu a, bohužiaľ, aj s časťou opozície teraz tu predkladáte uznesenia alebo idete podporiť uznesenie, ktoré nehovorí o ničom inom, iba že do štyroch mesiacov vláda pripraví nejaké riešenie, potom ho dá do legislatívneho procesu a tým pádom možno niekedy v septembri bude predložené do parlamentu a schválené niekedy v novembri budúceho roku, to je za rok. Ďalší rok dovolíte zlodejom, aby Slovensko rozkrádali a vy ste za to zodpovední. Hanbite sa!
Laurenčík, Milan, podpredseda NR SR (2020-04-23):
Zapnite mikrofón pánovi poslancovi. (Reakcie z pléna.) Skúste to vo vedľajšom. (Reakcie z pléna.) Nech sa páči, pán poslanec Kremský.
Paška, Pavol, predseda NR SR (2013-04-30):
Vážené pani poslankyne, vážení páni poslanci, budeme teraz hlasovať o prerokovaných bodoch. Najprv budeme v druhom čítaní hlasovať o vládnom návrhu zákona č. 38 o organizácii Ústavného súdu, je to zákon, ktorý sme prerokovali v skrátenom legislatívnom konaní. Pán predseda ústavnoprávneho výboru Róbert Madej uvedie hlasovanie. (Hlasovanie o vládnom návrh zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov , tlač 481.)
S. Janiš, poslanec: (2003-07-03):
Uvedomili si navrhovatelia vplyv návrhu zákona na tvorbu podmienok prázdnin pre korupčné prostredie? Každá právomoc štátu či samosprávy rozhodovať o vstupe na trh na základe nejasných kritérií tak, ako sú uvedené v § 5, nesie v sebe toto nebezpečenstvo. Takto vágne stanovené kritériá pomôžu vytvoriť podmienky na rozhodovanie, ktoré bude mať ďaleko a ďaleko od objektívnosti. A v konečnom dôsledku každý zásah štátu do konkurencie, jej znižovania a obmedzovania, jeho následky ponesú občania. Z. Martináková, podpredsedníčka NR SR: Pán poslanec Paška – faktická poznámka. (Ruch v sále.) Poprosím, páni poslanci, keď chcete mať slovo, prihláste sa. Pán poslanec Paška – faktická poznámka.
Fico, Robert, predseda vlády SR (2016-09-08):
Ďakujem pekne. Prepáčte malé meškanie. Vážený pán predseda Národnej rady, vážená Národná rada, vážení členovia vlády, dovoľte mi na úvod, aby som podľa rokovacieho poriadku Národnej rady z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomný pre neodkladné pracovné povinnosti je podpredseda vlády a minister vnútra Robert Kaliňák, zastupuje ho minister práce, sociálnych vecí a rodiny Ján Richter. Ďalej z dôvodu konania ECOFIN-u v Bratislave je neprítomný minister financií Peter Kažimír, zastupuje ho minister práce, sociálnych vecí a rodiny Ján Richter. Na zahraničnej pracovnej ceste je minister zahraničných vecí a európskych záležitostí Miroslav Lajčák, zastupuje ho minister hospodárstva Peter Žiga. Otázky neboli postavené podpredsedovi vlády pre investície a informatizáciu Petrovi Pellegrinimu a ministrovi kultúry Marekovi Maďaričovi. Som pripravený, pán podpredseda, odpovedať na stanovené otázky.
Figeľ, Ján, podpredseda NR SR (2014-06-25):
Nech sa páči s reakciou, Pavol Zajac.
Hraško, Igor, poslanec NR SR (2013-10-17):
Ďakujem pekne, pán predsedajúci. Vážený pán minister, kolegyne, kolegovia, ja len v krátkosti. Je dôležité, aby sa aj obce správali zodpovedne. A myslím si, že za posledných pár rokov to aj ukázali, myslím v globále, samozrejme, nachádzajú sa určite aj výnimky, ktoré, žiaľ, stále nepochopili ešte systém a svoju zodpovednosť za verejné financie, za im zverené financie. Ale v globále môžeme povedať, že samosprávy pristúpili zodpovedne k plánovaniu svojich rozpočtov a snažia sa naozaj hospodáriť s vyrovnaným rozpočtom a nemíňať peniaze nejakým spôsobom navyše. Samozrejme aj pritom, že potrebujú niečo urobiť aj pre svojich občanov. V prvom rade v tomto prípade by mal byť pre nich príkladom štát. No ako vieme, štát sa stále ukazuje ako nie dobrý hospodár a stále sa snaží ešte míňať peniaze neefektívne a míňa ich tam, kde by ich míňať nemusel. Takže samosprávy v tomto idú príkladom štátu, a nie naopak. Preto by som možno nepritvrdzoval niektoré opatrenia plošne pre všetkých, ako to spomínal aj kolega Kollár. Treba vymyslieť niečo iné, ktoré bude platiť práve na tie nezodpovedné samosprávy. A možno by som doplnil ešte také, že, keďže tie samosprávy naozaj v globále vykazujú aj lepšie hospodárenie, možno by som predsa len vrátil to financovanie na pôvodných 70 percent. Takže treba zvážiť a skutočne vymyslieť niečo, čo by nie plošne zasahovalo aj tých, ktorí sa naozaj správajú zodpovedne, ale postihovalo hlavne tých, ktorí sa zodpovedne správať ešte stále nenaučili a nevedia. Ďakujem pekne.
Ľ. Mušková, poslankyňa: (2003-09-16):
Terajší metodici odborov školstva by mali prejsť podľa návrhu zákona do 30. 6. 2004 na krajské školské úrady. Po tomto termíne iba časť zo 712, iba 184, má vykonávať činnosť aj v ďalšom období. Ako vidieť, štát neráta s týmito ľuďmi a v podstate sa zbavuje prvoradej priority pri zabezpečovaní úrovne kvality výchovno-vzdelávacieho procesu. 518 odborne a kvalifikačne vzdelaných výchovných a pedagogických pracovníkov podľa variantu uznesenia vlády č. 691/2003 je plánovaných na uvoľnenie, prípadne na delimitáciu pod obce. Je otázne, či v druhom polroku 2004 obce vytvoria podmienky - i finančné - pre tento počet presunutých zamestnancov zo štátnej správy v školstve do verejnej správy obce. Akú má však logiku, aby obce zamestnávali metodikov, ktorí - teda ak dôvodová správa neklame -, by mali plniť úlohu ministerstva školstva. V prípade, že sa naplní táto vízia pripraveného zákona, naše školstvo príde o mozgový potenciál v oblasti výchovno-vzdelávacích činností, do ktorých štát investoval nemalé finančné prostriedky. Chcem zdôrazniť, že predložený návrh zákona nezohľadňuje v dostatočnej miere prepojenosť a vzájomnú spoluprácu orgánov štátnej správy v školstve a v školskej samospráve. Zákon obsahuje ďalšie problémy. Musím povedať, že spolu so zákonom o financovaní základných a stredných škôl sa pripravuje likvidácia, nezmyselná likvidácia menších škôl, ktoré spĺňajú ináč všetky kritériá, a sťaží sa dochádzka detí z týchto malých škôl do iných škôl. Pripravuje sa takisto likvidácia základných umeleckých škôl a tak ďalej. Z tohto dôvodu a na základe uvedených skutočností odporúčam, aby sme tento návrh zákona navrhli na dopracovanie na ministerstvo školstva, teda navrhnem ho stiahnuť z rokovania. Ďakujem veľmi pekne za pozornosť.
J. Mikuš, poslanec: (2009-09-11):
V rámci fiškálnej decentralizácie, ktorá bola veľmi výhodná pre obce a mestá, bola rozdelená táto daň, teda daň z fyzických osôb, pre miestne samosprávy a regionálne samosprávy v pomere tri ku jednej s tým, že 6,2 % výberu tejto dane zostalo ako akási rezerva, čo dodnes je príjmom štátneho rozpočtu. Myslíme si, že teraz je ten pravý čas, keď táto rezerva by sa mohla použiť ako pomoc samosprávam, ak zoberieme do úvahy, že vláda v tomto roku siahla na rozpočty obcí. A ich situácia je nielen v dôsledku hospodárskej krízy. Výsledok je teda taký, že po fiškálnej decentralizácii boli rozpočty obcí plné, samosprávy fungovali bez problémov. Dnes aj v dôsledku hospodárskej krízy, ale aj v dôsledku zásahov vlády do rozpočtov miest a obcí a regionálnych samospráv sú kasy jednotlivých miest a obcí prázdne a situácia je veľmi napätá. Preto navrhujeme, aby celých 100 % výnosu dane bolo rozdelených pre miestnu a regionálnu samosprávu v pomere tri ku jednej. A v prípade, že by tento návrh prešiel Národnou radou, obce a mestá a župy a tým pádom aj občania v regiónoch by si prilepšili cca sumou okolo 100 mil. eur. Pán podpredseda, skončil som.
Laššáková, Jana, podpredsedníčka NR SR (2015-11-20):
Pani poslankyne, páni poslanci, vzhľadom na to, že sme prerokovali rýchle body, ktoré boli na programe rokovania, a nie sú prítomní, mali by sme začať poslaneckými návrhmi zákonov, ale nie sú pripravení ešte niektorí predkladatelia, vyhlasujem technickú prestávku do desiatej hodiny. (Prestávka.) (Po prestávke.)
P. Hrušovský, predseda NR SR: (2004-01-20):
(Hlasovanie.) 147 prítomných, 145 za, 1 proti, 1 sa zdržal. Schválili sme pripomienku pod bodom 2 spoločnej správy.
Jurinová, Erika, podpredsedníčka NR SR (2012-10-16):
Ďakujem pekne. Tým sme vyčerpali rozpravu. Vyhlasujem tým rozpravu za skončenú. Chcete, pán minister, k rozprave zaujať stanovisko? Ďakujem. Pani spravodajkyňa? Ďakujem. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov . Vládny návrh zákona má tlač 169, spoločná správa výborov 169a. Nech sa páči, pán minister, odôvodniť zákon.
B. Bugár, podpredseda NR SR: (2005-12-13):
(Hlasovanie.) Prítomných 118, za 117, zdržal sa 1. Tento bod sme schválili. Nech sa páči.
P. Hrušovský, predseda NR SR: (2002-11-14):
Nech sa páči, pán poslanec Číž.
Kuffa, Filip, poslanec NR SR (2023-03-22):
Ďakujem za slovo, pán predsedajúci. Kolegyne, kolegovia, ja mám na predkladateľov jednu otázku. Mení sa tam asi sedem zákonov, jeden z nich je zákon o ochrane prírody a krajiny. Zaujala ma tam jedna vec v tomto zákone, v § 13 a potom aj v § 14 vlastne navrhujete zmenu, že orgán ochrany prírody by mal teda povoľovať, zacitujem to, hej, jak to tu je v tom pozmeňujúcom návrhu: „V § 13 ods. 2 písm. g) sa slová „informačného, reklamného alebo propagačného zariadenia„ nahrádzajú slovami „konštrukcie použitej na verejné šírenie navigačných, kultúrnych, reklamných, športových a iných informácií bez ohľadu na spôsob usadenia alebo upevnenia a na druh použitého materiálu (ďalej len informačná konštrukcia).“." Ten pojem informačná konštrukcia sa potom použije aj v § 14, ktorý vlastne hovorí o treťom stupni ochrany prírody, to znamená, že z tohto znenia, vlastne v druhom a v treťom stupni by mal orgán ochrany prírody povoľovať umiestňovanie takýchto informačných konštrukcií, len teraz je otázka, že či je vhodné vôbec robiť takúto zmenu pri, pri tom stave dnešnom, ako máme chránené územia, keď doslova sú nalepené napríklad na obec, na cesty a proste všetky druhy, ja neviem, komunikácií a tak ďalej, že čo je vlastne dôvod, to nazvem, tohto takého sprísnenia možno, neviem, nie celkom mi to je jasné. Vďaka.
M. Hort, podpredseda NR SR: (2007-09-20):
Slovo má pán poslanec Urbáni Milan, nech sa páči.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 47 poslancov, proti 24 poslancov, zdržalo sa 65 poslancov, 1 nehlasoval. Konštatujem, že tento návrh sme neschválili.
Paška, Pavol, predseda NR SR (2012-09-20):
Vaša reakcia, pán poslanec.
Hrušovský, Pavol, podpredseda NR SR (2010-09-09):
Hlasujeme o návrhu, páni poslanci. (Hlasovanie.) 146 prítomných, 78 za návrh, 64 proti, 4 sa zdržali. Konštatujem, že Národná rada Slovenskej republiky zvolila Patríciu Bojkovú, Vladimíra Tvarošku a Jána Mikulíka za zástupcov navrhnutých vládou do Dozornej rady Sociálnej poisťovne. Ďakujem, pán poslanec. Pristúpime teraz k hlasovaniu o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , ktorý prerokovávame ako tlač 63. Prosím pána povereného spravodajcu výboru pre sociálne veci a bývanie, aby Národnej rade predniesol návrhy hlasovaní, jednak tie, ktoré odzneli v rozprave, ale aj pozmeňujúce návrhy, ktoré prijal gestorský výbor. Nech sa páči.
Laurenčík, Milan, podpredseda NR SR (2021-07-01):
Ďalším písomne prihláseným do rozpravy je pán poslanec Miroslav Suja, pripraví sa pán poslanec Ján Mičovský.
Šimečka, Michal, podpredseda NR SR (2023-12-18):
Ďakujem veľmi pekne, pán poslanec. Takže sa pýtam, či je všeobecný súhlas s tým, že by sme prerušili túto rozpravu. (Reakcie z pléna.) Tak od koaličných poslancov počujem, že nie je súhlas s tým, aby sme prešli k rokovaniu o návrhu štátneho rozpočtu, hlasovať môžme, keď bude plénum uznášaniaschopné, zrejme teda zajtra o jedenástej. A pokračujeme v rozprave. S faktickou poznámkou pán poslanec Šmilňák.
Radošovský, Marián, poslanec NR SR (2011-07-06):
Ďakujem pekne, pán predsedajúci, v rozprave odzneli dva príspevky, z toho jeden pán poslanec predniesol aj pozmeňujúci návrh. Najprv odporúčam, aby sme hlasovali o spoločnej správe s odporúčaním gestorského výboru hlasovať o všetkých bodoch 1, 2 3 spoločne s odporúčaním gestorského výboru schváliť.
Blaha, Ľuboš, podpredseda NR SR (2024-01-24):
Pán poslanec Marián Viskupič.
Milan Mojš, poslanec NR SR (2013-10-17):
Vážený pán predseda, v rozprave vystúpila pani poslankyňa Mezenská, ktorá však nepodala žiadny pozmeňujúci návrh. Pán predseda, nakoľko zo spoločnej správy ani z rozpravy nevyplynuli žiadne pozmeňujúce návrhy, dajte hlasovať o tom, že prerokovaný vládny návrh zákona prerokujeme v treťom čítaní ihneď. Dajte hlasovať.
A. Belousovová, podpredsedníčka NR SR: (2007-11-29):
Takže budeme pokračovať teraz nedokončeným vystúpením pána poslanca Novotného. Nech sa páči, pán poslanec, máte slovo.
Blanár, Juraj, podpredseda NR SR (2022-12-06):
Prezentujme sa a hlasujme o tomto bode. (Hlasovanie.) 136 poslancov prítomných, za 46, proti 63, zdržali sa 25, nehlasovali 2. Konštatujem, že Národná rada sa uzniesla, že nebude ďalej pokračovať v rokovaní o tomto návrhu zákona. Ďakujem pánovi spravodajcovi Suskovi a môžeme pristúpiť k hlasovaniu o 83. bode programu a tým je prvé čítanie o návrhu poslancov Filipa Kuffu, Štefana Kuffu a Tomáša Tarabu na vydanie zákona, ktorým sa mení a dopĺňa zákon č. 369/1990 Zb. o obecnom zriadení. Je to parlamentná tlač 1307. Hlasovanie bude uvádzať pán spravodajca za gestorský výbor pre verejnú správu a regionálny rozvoj, pán poslanec Ondrej Dostál. Nech sa páči, pán poslanec. (Hlasovanie o návrhu poslancov Národnej rady Slovenskej republiky Filipa Kuffu, Štefana Kuffu a Tomáša Tarabu na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1307.)
Bastrnák, Tibor, poslanec NR SR (2012-06-27):
Ďakujem pekne. Vážený pán poslanec Galis, síce súhlasím s vami, čo ste hovorili, ale na druhej strane musím vás upozorniť, že keď tento zákon nepustíme do druhého čítania, tak môže sa stať to, že vyrastú ďalší výborní športovci, ako bol napr. pán Popluhár, čo ste spomínali, a iní a zase nič sa neudeje, nikto sa o nich nebude starať. A vy dobre viete, že športovci vo veku od 20 do 35 rokov sú aktívni. Ale čo potom s nimi? Niektorí uplatnenie nájdu a niektorí nie. A ja si myslím, že je to dobrý zákon. Samozrejme potrebujeme to ešte vylepšiť, ale to môžeme urobiť až v druhom čítaní. A keď sa to nestane, tak bojím sa o to, že nikdy v živote tie ďalšie zákony, ktoré sú podstatné, o ktorých ste hovorili, neprídu do parlamentu a zase utečie niekoľko desať rokov a nič sa neudeje s našimi športovcami. A ja si myslím, že šport je veľmi dobrá vec a musíme motivovať mládež a športovcov aj tým, že budeme sa o nich starať aj potom, keď už zanechajú aktívnu činnosť. A potom to bude naša hanba všetkých nás, ktorí tuto sedíme, keď to nepustíme do druhého čítania, nevylepšíme tento zákon. A potom, tak ako sa už tisíckrát stalo tu v tomto parlamente, zabudne sa na to. Ďakujem pekne.
Jarjabek, Dušan, poslanec NR SR (2013-06-17):
Ďakujem za slovo, pani predsedajúca. Pán poslanec, vyjadrujem sa k tejto debate faktickou poznámkou len kvôli tomu, že tak ako som ja nie v obraze ako poslanec, presne takisto nie je v obraze 99,9 % ľudí, ktorí vás budú počúvať, preto by ma zaujímali isté veci. V prvom rade ale si dovolím vás poprosiť, aby ste neurážali poslancov SMER-u všeobecne, ani ich voličov. Jednoducho vy na to nie ste odkázaný, zdá sa mi to príliš malé k tej problematike, o ktorej ste hovorili. Ale k veci. Byť ministrom, to znamená, sú tu nejaké objektívne povinnosti ministra zo zákona a nejaká subjektívna nadpráca. Toto musí byť v nejakom pomere. Zrejme o tom ste tiež hovorili. Preto mi to celé pripadá, to, o čom ste hovorili, ako nejaké také proste spiknutie, nerozumiem vašim výrokom typu: „premiérka sľúbila konať“, mohla sľúbiť nekonať? „Prisľúbil som plnú zodpovednosť, teda plnú podporu“, no mohli ste sľúbiť nepodporiť tých ľudí, ktorí za vami prišli? „Bola skartovaná správa, nie listinné dôkazy.“ No to sú všetko, mala dať Radičová a tak ďalej, to sú všetko otázky v prvom rade na pani premiérku bývalú, ktorá by sa k tomu mala vyjadriť. A vôbec k tomu, čo ste hovorili, k tomu, čo ste hovorili, by sa mala v prvom rade vyjadriť okrem tých zhruba 20, 25 ľudí, to už som si naozaj niekedy pripadal ako na súde, ľudia, ktorých sa to týka, v prvom rade premiérka Radičová, aby alebo potvrdila, alebo vyvrátila to, o čom ste hovorili. No a vaše najfrekventovanejšie slovo z vašich úst bolo, bolo „klamstvo“, hej, o tom ste hovorili. To zase treba dokázať alebo nejak sa s tým teda zmieriť, lebo teda furt je to len slovo. Viete, rozdiel medzi tým vaším prejavom a prejavom ministra Glváča bol v tom, že kým tie vaše veci musí dokázať ďalších tých 20 alebo 25 ľudí... (Prerušenie vystúpenia časomerom.)
Hrnčiar, Andrej, podpredseda NR SR (2019-05-13):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Vyhlasujem všeobecnú rozpravu za skončenú. Nech sa páči, záverečné slovo.
Janíková, Mária, poslankyňa NR SR (2014-01-29):
Ja by som chcela pripomenúť, že naozaj táto celá aféra sa hlavne dotkla policajtov. A ja ako občan, nie ako politik, ja sa chcem poďakovať policajtom za to, že chránia občanov, či už na jednej strane barikády, alebo na druhej, ale sú tu na to, aby chránili. Aby chránili tých obyvateľov, ktorí sú pri týchto rómskych osadách, ale napríklad aby aj chránili, ako to bolo v Partizánskom, kde bolo nasadených 400 policajtov a kde bol pochod za slušných ľudí a bolo tam 4 200 obyvateľov, ktorí išli na túto osadu, ktorú máme takú problematickú. Takže neberme tu teraz, naozaj, títo policajti, ja im verím, majú ťažkú robotu, ale toto, čo sa tu deje, ako je to hanba aj nás, aj občanov, že, a hanba pani ombudsmanky, a poviem to otvorene a doporučujem jej, aby išla do terénu. Minulý rok sa tu sťažovala vo svojej správe, aký má drahý nájom. Ja jej doporučujem, aby išla na voľáky mesiac, dva mesiace na východ, nech si pobehá Slovensko, aby videla, akí občania sú tam v týchto osadách. A, naozaj, trestný čin, raz je trestný čin, treba ho vyšetriť. Neviem, čo by ste tu robili, keby nebola objasnenosť? Tak ministra by ste tu povesili. A chcem poprosiť, pani ombudsmanka, dúfam, že si vstúpi trošku do svedomia, ja si myslím, že v demokratickej spoločnosti má byť ombudsman nestranný, má mať fakty, má, nemôže rozhodovať bez súdu, bez faktov a nemôže niekoho, s prepáčením, znevážiť celý Policajný zbor bez faktov. A toto by som chcela poprosiť, naozaj, že pani ombudsmanka by si mala vstúpiť do svedomia, čo vyvolala. Lebo vyvolávajú sa tu vášne a vyvoláva sa tu niečo, čo by nemalo byť.
Baláž, Radovan, poslanec NR SR (2018-09-13):
Ďakujem pekne. Veľmi krátko by som chcel teda zhrnúť, čo tu odznelo od môjho posledného vystúpenia. Chcel by som sa poďakovať všetkým, ktorí vystúpili k tejto téme. Je to téma, ktorá určite, si myslím, že bude ešte rezonovať v tomto pléne aj do budúcna. Ja pevne verím, že prinesie ďalšie vylepšenia, ktoré môžu napomôcť Slovensku. A sme zistili v tejto rozprave, že všetko so všetkým súvisí. V zákone o cestovnom ruchu sme sa dotkli či už doplatkov liekov pre dôchodcov, potom výstavby diaľnic, ciest druhej, tretej triedy, ktoré zhodou okolností sú v správe vyšších územných celkov, nie pod kuratelou štátu. Môžeme sa zamýšľať aj nad tým, akým spôsobom reorganizovať kompetencie, ktoré boli rozdelené. Taktiež sme prešli k nefunkčnosti SPF, ktoré určite súvisí s cestovným ruchom, no a zaklincoval to pán poslanec Simon, ktorý prešiel na ministerstvo obrany. Ale tak všetko so všetkým súvisí. Najviac vystupovali poslanci z SaS. A tu je ten základný problém, že my inak vnímame úlohu štátu ako vy. Vy by ste najradšej zrušili akékoľvek regulácie, aby neboli žiadne mantinely, aby na Slovensku ľudia pracovali za zrnko ryže, aby jednoducho nebolo to prostredie regulované. (Reakcia z pléna.) Kto? Vy? (Reakcia z pléna.) My si myslíme, že silný štát by malo byť Slovensko. Samozrejme, sú oblasti, kde mantinely by mali byť vzdialené pár centimetrov, tie mantinely kde by mali byť vzdialené. K vám, pani Cigániková, vo vašej faktickej poznámke, doslova citujem, že vlaky zadarmo pre študentov, ktorí volia fašistov. Týmto ste zdegradovali všetkých... (Reakcia z pléna, prerušenie vystúpenia predsedajúcim.)
Glváč, Martin, podpredseda NR SR (2018-09-11):
Ďakujem veľmi pekne. Budeme pokračovať prvým čítaním o vládnom návrhu zákona o dohľade nad dodržiavaním povinností pri štítkovaní energeticky významných výrobkov a o zmene zákona 
č. 147/2001 Z. z. o reklame a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 1065. Návrh na jeho pridelenie na prerokovanie výborom je v rozhodnutí č. 1119. Tým, že teraz dostávam informáciu, že pán podpredseda vlády je niekde v okolí prezidentského paláca, takže požiadam vás a vyhlasujem päťminútovú prestávku, kým príde. Ďakujem za pochopenie. (Prestávka.) (Po prestávke.)
B. Bugár, podpredseda NR SR: (2004-06-29):
Pán poslanec. B. Opaterný, poslanec: Vznášam námietku, trvám na tom, aby sa hlasovalo.
Gibalová, Monika, poslankyňa NR SR (2013-07-01):
Ďakujem pekne. Vážená pani predsedajúca, dámy a páni, dovoľte mi, aby som ako určený spravodajca v prvom čítaní k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov, vystúpila. Predseda Národnej rady Slovenskej republiky rozhodnutím č. 544 z 31. mája 2013 navrhol prideliť zákon na prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady konštatoval, že návrh zákona spĺňa všetky ustanovené náležitosti podľa rokovacieho priadku Národnej rady Slovenskej republiky, podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ s akcentom návrhu technického riešenia väčšieho komfortu sporiteľa dozvedieť sa rýchlo a ľahko o stave obchodovania dôchodkových správcovských spoločností. Táto navrhovaná právna úprava je v súlade s Ústavou Slovenskej republiky, s medzinárodnými zmluvami, medzinárodnými dokumentmi, ktorými je Slovenská republika viazaná. Pre mňa ako spravodajcu výboru vyplývajú povinnosti, s ohľadom na ktoré odporúčam, aby sa Národná rada Slovenskej republiky po všeobecnej rozprave o podstate návrhu uzniesla na tom, že v zmysle rokovacieho poriadku prerokuje predmetný návrh zákona v druhom čítaní. V súlade s rokovacím poriadkom a citovaným návrhom predsedu Národnej rady Slovenskej republiky odporúčam prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci, pričom za gestorský výbor navrhujem Výbor Národnej rady pre sociálne veci a navrhujem, aby bol prerokovaný v termíne do 28. augusta 2013 a v gestorskom výbore do 30. augusta 2013. Ďakujem, pani predsedajúca, skončila som spravodajskú správu. Prosím, otvorte rozpravu.
Bugár, Béla, podpredseda NR SR (2016-04-28):
Pán poslanec Galko, nevykrikujte, hovorí váš kolega, hovorí váš kolega pán poslanec Lipšic.
Baláž, Radovan, poslanec NR SR (2018-05-16):
Ďakujem za slovo, pán predsedajúci. Vážený pán minister, vážené kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k tomuto návrhu. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že tento návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali nasledovné výbory, a to výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania. Pán predsedajúci, prosím, otvorte rozpravu.
Hrnčiar, Andrej, podpredseda NR SR (2017-09-12):
Rozpravu otvorím, ale až nabudúce, pretože je devätnásť hodín, takže končím dnešný rokovací deň. Prajem vám príjemný zbytok večera. (Prerušenie rokovania o 19.00 hodine.)
Pellegrini, Peter, podpredseda NR SR (2020-09-17):
Ďalší v rozprave pán poslanec Blaha.
Vavrek, Štefan, poslanec NR SR (2018-12-06):
Ďakujem za slovo. V rozprave vystúpil jeden pán poslanec, neboli predložené žiadne pozmeňovacie návrhy. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Baránik, Alojz, poslanec NR SR (2019-12-04):
Zareagujem na niektoré výroky pána kolegu Budaja. Bezradnosť súčasnej exekutívy. No nie je to bezradnosť až do tej miery, ako je to výsledok toho postavenia, v ktorej sa exekutíva nachádza. Je to postavenie exekutívy v zločineckom prostredí, kde, samozrejme, na to, aby neboli narušené tie zločinecké prepojenia, ktoré tam sú, je veľmi málo možností relatívne. Pretože dá sa z pohľadu ministra spravodlivosti za súčasnej vlády robiť len nejaké minimum na to, aby sa celá tá konštrukcia zločinecká nezrútila. A preto prichádza pán minister s takýmito návrhmi, pretože to je návrh, ktorý v podstate nikomu z tejto zločineckej organizácie neuškodí. Pokiaľ ide o pohyb pána Trnku v bežnom prostredí, tam sa skôr obávam o to, že skôr ako bežný občan by sa ho mohol skúsiť, by ho mohol skúsiť napadnúť veľmi vážne niekto, o kom si, o kom pán Trnka ešte mal nejaké informácie, o ktorých zatiaľ nevieme. Celý problém Súdnej rady, celý problém súdnictva je hodnotová kríza Súdnej rady, pretože táto Súdna rada vznikla ako dôsledok amorálnych ľudí, ktorí, ktorým nevadilo, že komunisti plynulo prevezmú jednu zo štátnych mocí. Toto je fundamentálny problém, pretože títo ľudia, tým sa zdalo, že to nevadí, že bezcharakterní ľudia že prevezmú moc v štáte. Takže im to, kľudne to odsúhlasili. Pozrime sa na Českú republiku, ktorá má jedno z najlepších súdnictiev v Európe. Tam žiadnu Súdnu radu nemajú.
Jurzyca, Eugen, poslanec NR SR (2019-03-27):
Dobrý podvečer. Ďakujem pekne za pozvanie. Poprosím ešte zopár sekúnd, lebo mi nie celkom funguje počítač. (Krátka pauza, rečník si nastavoval počítač.) Takže idem na to. Je to návrh zákona, ktorým sa dopĺňa zákon č. 400/2015 Z. z. o právnych predpisoch a o Zbierke zákonov Slovenskej republiky a o zmene a doplnení niektorých zákonov v znení neskorších predpisov, a predkladajú ho poslanci Národnej rady Slovenskej republiky Eugen Jurzyca, Jana Kiššová, Jozef Rajtár, Branislav Gröhling, Radoslav Pavelka, Martin Klus. Cieľom predloženého návrhu je zaviesť do procesu tvorby právnych predpisov aj následné hodnotenie skutočných vplyvov schválenej legislatívy za podmienky, že pri schvaľovaní danej legislatívy bolo v treťom čítaní pri hlasovaní o návrhu zákona ako o celku aspoň 15 poslancov proti. Dôvodom predloženia navrhnutej úpravy je, že očakávané vplyvy sa v doložke vybraných vplyvov stanovujú len ako odhad a až s odstupom času spätná kontrola umožní zhodnotiť správnosť týchto očakávaní a odhadov a vytvorí podklad pre možnú korekciu schválenej legislatívy do budúcnosti. Čiže zjednodušene povedané, my celkom dobre pri prijímaní zákonov nevieme, aké budú mať dopady. Po nejakom čase by sa teda vybrané zákony zanalyzovali znova a ukázalo by sa, či boli dobré alebo zlé, a mali by sme príležitosť ich zrušiť. Ďakujem za pozornosť.
Hort, Milan, podpredseda NR SR (2010-08-04):
Ďalej s faktickou poznámkou je prihlásený pán poslanec Jozef Viskupič. Nech sa páči.
Laššáková, Jana, podpredsedníčka NR SR (2012-10-18):
Príjemné dobré ráno. Vážené panie poslankyne, páni poslanci, otváram tretí rokovací deň 8. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Mikuláš Dzurinda, Pavol Frešo, Daniel Lipšic, Jozef Mikuš a pani poslankyňa Ritomská. Pokračujeme v prerušenej rozprave v druhom čítaní o vládnom návrhu zákona o niektorých opatreniach v miestnej štátnej správe a o zmene a doplnení niektorých zákonov . ktorý máte ako tlač 184. Prosím pána ministra, aby zaujal miesto určené pre navrhovateľov. Pán spravodajca už zaujal svoje miesto. Do rozpravy je ešte písomne prihlásený poslanec Miroslav Beblavý, ktorému odovzdávam slovo. Nech sa páči, pán poslanec.
Gyimesi, Juraj, poslanec NR SR (2020-09-29):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 137, za 104, proti 14, zdržalo sa 19. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Hrušovský, Pavol, predseda NR SR (2011-10-21):
Sme v treťom čítaní , vyplývajúc z vášho stanoviska, že neboli v druhom čítaní žiadne návrhy schválené ani predložené.
Číž, Miroslav, podpredseda NR SR (2015-06-24):
Faktické poznámky poslanci Huba, Kaník, Mikloško. Je to všetko, uzatváram možnosť prihlásiť sa s faktickou poznámkou. Slovo má pán poslanec Huba.
Pellegrini, Peter, predseda NR SR (2015-09-24):
Pristúpime teda k hlasovaniu. Prezentujme sa a hlasujme o návrhu zákona ako o celku. (Hlasovanie.) Prítomných 131 poslancov, za hlasovalo 99, zdržalo sa 31 poslancov, nehlasoval 1. Konštatujem, že sme schválili vládny návrh zákona o pôsobnosti pre oblasť prístupu ku genetickým zdrojom. Pani poslankyňa, uveďte teraz hlasovanie v treťom čítaní o návrhu uznesenia k návrhu na vyslovenie súhlasu s Nagojským protokolom o prístupe ku genetickým zdrojom (tlač 1629). (Hlasovanie o návrhu na vyslovenie súhlasu Národnej rady Slovenskej republiky s Nagojským protokolom o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite , tlač 1629.)
Laurenčík, Milan, podpredseda NR SR (2020-10-13):
Váš čas vypršal. Ďalším písomne prihláseným do rozpravy za klub Ľudovej strany Naše Slovensko je pán Marian Kotleba. Ešte pred tým, ako mu udelím slovo, by som poprosil všetkých pánov poslancov a pani poslankyne, aby si správne nasadili rúška, prekryli si aj nos, aj ústa. Ďakujem za pochopenie. Pán poslanec, nech sa páči, máte slovo.
Pado, Martin, poslanec NR SR (2011-03-29):
Ďakujem. Pán predsedajúci, dajte, prosím, teraz hlasovať o bode 2 zo spoločnej správy s odporúčaním gestorského výboru schváliť.
Grendel, Gábor, poslanec NR SR (2024-01-17):
Ďakujem za slovo. Ešte nikdy v histórii Slovenska sa nestalo, aby vládny návrh zákona písali trestne stíhaní advokáti a právnici. A dovolím si tvrdiť, že sa to nestalo nielen na Slovensku, ale že sa niečo také nikdy v histórii nestalo ani v iných členských štátoch Európskej únie. A to má byť Európska únia ticho? Veď sme členský štát Európskej únie. V ktorom členskom štáte Európskej únie píšu zákony trestne stíhaní ľudia, aby si sami sebe a svojim klientom udelili beztrestnosť? Vládne návrhy zákonov zvyknú v demokratických krajinách písať ministerskí úradníci. A to, že v tomto prípade to tak nie je, svedčí o tom, že takýto paškvil by žiaden ministerský úradník nikdy nenapísal, čo je, mimochodom, pochopiteľné. Ministerskí úradníci by nikdy nenapísali zákon, ktorý ide proti verejnému záujmu, ktorý nepomáha obetiam trestných činov, ale ktorý pomáha páchateľom trestných činov. Čím bude tento zákon motivovať ľudí nepáchať trestné činy? Ničím. Táto vláda je ochotná kvôli beztrestnosti pár vyvolených hazardovať nielen so svojou povesťou v Európskej únii, ale dokonca aj s bezpečnosťou vlastných občanov a hazardovať s majetkom vlastných občanov. Ako k tomu prídu poctiví ľudia, ktorí dodržiavajú zákony? Ako k tomu prídu občania ostatných členských štátov Európskej únie, ktorých peniaze končia cez eurofondy aj na Slovensku? Ja sa vôbec nečudujem, že sa týmito vecami... Ako k tomu prídu poctiví ľudia, ktorí dodržiavajú zákony? Ako k tomu prídu občania ostatných členských štátov Európskej únie, ktorých peniaze končia cez eurofondy aj na Slovensku? Ja sa vôbec nečudujem, že sa týmito vecami zaoberá aj Európska únia.
Čekovský, Kristián, poslanec NR SR (2021-05-11):
Pán predsedajúci, dajte, prosím, hlasovať o tom, že Národná rada Slovenskej republiky schvaľuje Správu o stave vysielania v Slovenskej republike a o činnosti Rady pre vysielanie a retransmisiu za rok 2020.
Pčolinský, Peter, podpredseda NR SR (2023-02-07):
Ďakujem pekne, otváram rozpravu. Do rozpravy som dostal tri písomné prihlášky. Najprv za klub SME RODINA vystúpi pani poslankyňa Petra Krištúfková, za klub strany SMER pán poslanec Richter a písomne prihlásený je aj pán poslanec Erik Tomáš. Najprv poprosím pani poslankyňu Petru Krištúfkovú, ktorá má k dispozícií 30 minút.
Kondrót, Maroš, poslanec NR SR (2019-09-11):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom, ústavnoprávnemu výboru, výboru pre financie a rozpočet a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním výbor pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhov zákonov v Národnej rade Slovenskej republiky v prvom čítaní.
P. Markovič, poslanec: (2008-07-02):
Určite aj ja vítam rozhodnutie ministerstva, aj keď bolo kotrmelcom, alebo skôr by som povedal saltom zo dňa na deň, pretože niekoľko mesiacov tvrdiť a rozhodnúť, že to bude nejako a potom zo dňa na deň sa tváriť, že vlastne to bude úplne inak a že je to tak v poriadku a že zabudnite to, čo sa stalo doteraz, nesvedčí o profesionalite ministerstva zdravotníctva a jeho vedenia, teda bývalého. Takže ja určite súhlasím s tým, čo hovoril kolega Novotný a myslím si, že naozaj riešenie, ktoré bolo prijaté, je dobré, je správne, ale treba poukázať na to hlavne pre budúcnosť, aby sa podobné chyby, ktoré potom musí verejnosť či už odborná, či už laická, rodičia a potom aj tlak politikov zvrátiť, aby sa neopakovali.
Laššáková, Jana, doterajšia podpredsedníčka NR SR (2016-03-23):
Pán poslanec Árpád Érsek.
Raši, Richard, poslanec NR SR (2021-10-19):
Ďakujem pekne. Vážený pán predseda, podávam návrh na zmenu programu, aby bol bod č. 78, tlač 706, vládny návrh zákona o, vládny návrh zákona o kategorizácii ústavnej zdravotnej starostlivosti a o zmene a doplnení niektorých zákonov stiahnutý z programu 48. schôdze Národnej rady Slovenskej republiky. Vážený pán predseda, ide o návrh, ktorý vyvolal obrovskú vôľu nedôvery medzi odborníkmi, medzi sestrami, lekármi, zdravotníkmi, starostami, primátormi, županmi. Podľa nich všetkých dôjde k zníženiu dostupnosti zdravotnej starostlivosti a tento návrh treba dopracovať. Treba ho dopracovať s tými, koho sa bude týkať. Plus, dnes bolo, dnes je uverejnený článok so šéfom reformného tímu, ktorý povedal, že rozdelenie nemocníc sa zverejní až po komunálnych voľbách, lebo tak sme sa dohodli. Myslíme si, že ide tu o návrh zákona, ktorý má byť dopracovaný s tými, ktorých sa bude týkať, a až tak má byť predložený do Národnej rady.